# Obrazloženje

**Izmjena i dopuna Proračuna Grada Hvara za 2024. god.**

*OPĆI DIO*

Izmjene i dopune Proračuna Hvara za 2024. godinu izrađuju se temeljem odredaba Zakona o proračunu (“Narodne novine RH”, br. 144/21).

Glavno polazište odnosno potreba za izradom izmjena i dopuna proračuna za 2024.g. je točno uključivanje viškova Grada Hvara i njegovih proračunskih korisnika u plan za 2024.godinu, te stvaranje preduvjeta za izvršenja pojedinih projekata.

U proračunu Grada u cijelosti su uključeni financijski planovi proračunskih korisnika grada Grada Hvara (Dječji vrtić Vanđela Božitković, Gradska knjižnica i čitaonica, Ustanova u kulturi Hvar 1612), odnosno, u Proračunu su prikazani vlastiti prihodi proračunskih korisnika te rashodi proračunskih korisnika koji se financiraju iz tih prihoda.

**Prijedlogom Izmjena i dopuna Proračuna Grada Hvara za 2024. godinu planiraju se prihodi i primici u iznosu od 10.455.407,00 EUR, te rashodi i izdaci u iznosu 14.523.838,83 EUR. Razlika od 4.068.431,83 EUR se pokriva prenesenim viškom prihoda koji se prenosi iz prethodnih godina**.

## A PRIHODI I PRIMICI

Prihodi i primici Proračuna za 2024. godinu prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, te primitke od financijske imovine i zaduživanja.

Prijedlogom Izmjena i dopuna Proračuna Grada Hvara za 2024. godinu planira se smanjenje prihoda u iznosu od 1.377.368,00EUR, odnosno za 12,73%. Primici se smanjuju za 2.600.000,00 eura odnosno 71,98%**.**

U nastavku se daje obrazloženje predviđenih izmjena:

**Skupina 61**- Prihodi od poreza najznačajnija je vrsta prihoda u Proračunu Grada Hvara, a za 2024. godinu i ovim izmjenama predlaže se njihovo povećanje u iznosu od **478.960,00 eura** i to povećanje prihoda od poreza i prireza na dohodak za 798.500,00 eura sukladno predviđanjima vezanim uz turističku sezonu, ali i povećanjima bruto plaće u sektoru privrede, a istovremeno smanjenje poreza na imovinu u iznosu od 219.640,00 eura zbog slabijeg ostvarenje poreza na promet nekretnina te smanjenje od 99.900,00 poreza na robu i usluge odnosno poreza na potrošnju, a sve temeljem ostvarenja do kraja rujna 2024.godine.

**Skupina 63**–Pomoći iz inozemstva i subjekata unutar općeg proračuna- planira se smanjenje ovih prihoda u iznosu od **1.606.203,00 eura**, a isti su vezani uz projekte koji su nominirani za potporu, a to je kapitalna pomoć za ukupne kontejnere od Ministarstva regionalnog razvoja u iznosu od 30.000,00 eura i 76.000,00 eura uređenje kuhinje u dječjem vrtiću, kapitalna pomoć Ministarstva kulture za Palaču Vukašinović 50.000,00 eura te za nabavu stolica za kazalište 30.000,00 eura

O ostvarivanju tekućih i kapitalnih pomoći ovisit će i realizacija projekata koji su vezani za ovaj izvor financiranja.

**Skupina 64** - Prihodi od imovine- planira se smanjenje u iznosu od **250.000,00 eura**, a odnosi se na smanjenje iznosa koje će Grad primiti od ulazaka u gradsku tvrđavu Fortica od svojeg proračunskog korisnika Ustanove u kulturi Hvar 1612. Izračun se temelji na podacima o naplaćenom iznosu od ulazaka u Forticu.

**Skupina 65** - Prihodi od pristojbi i naknada- planira se smanjenje u iznosu od **11.125,00 eura**, a odnosi se na usklađenje pojedinih pozicija u proračunu.

**Skupina 66** - Prihodi od prodaje proizvoda i roba te pruženih usluga i prihodi od donacija- planira se smanjenje od **5.000,00 eura** i to na donacijama koje je trebala primiti Ustanova u kulturi Hvar 1612.

**Skupina 84** – Primici od zaduživanja- planira se smanjenje u iznosu od **2.600.000,00 eura**, a odnosi se na smanjenje planiranih primitaka od zaduživanja za kupnju zemljišta ili dijela zgrada. Preostali iznos od 1.012.000,00 eura odnosi se na kupnju nekretnine na adresi Milana Kukurina 2.

**UKUPNI PRIHODI I PRIMICI: Sve navedeno rezultira smanjenjem prihoda i primitka u iznosu 3.977.368,00 eura, tako da novi planirani prihodi i primici iznose: 10.455.407,00 eura.**

## B. RASHODI I IZDACI

Prijedlogom Izmjena i dopuna Proračuna Grada Hvara za 2024. godinu planira smanjenje rashoda za 4.189.833,17 eura te izdataka za 10.000,00 eura. Rashoda poslovanja smanjuju se za 1.022.823,17 eura, a rashodi za nabavu nefinancijske imovine smanjuju se za 3.167.010,00 eura tako da bi novo planirani rashodi poslovanja iznosili 8.984.163,83 eura, rashodi od nefinancijske imovine 5.489.670,00 eura te izdaci za financijsku imovinu i otplatu zajma u iznosu 50.000,00 eura.

**Skupina 31** - Rashodi za zaposlene u povećavaju se u iznosu od 19.829,00 eura. Planirano povećanje vezano je uz planiranja povećavanje osnovice za obračun plaće službenicima i namještenicima Grada te djelatnicima proračunskih korisnika.

**Skupina 32** - Materijalni rashodi gradske uprave i proračunskih korisnika povećavaju se za iznos od 265.847,83 eura, a najznačajnije izmjene se odnose na povećanje iznosa za usluge tekuće i investicijsko održavanje obalnog pojasa odnosno uređenje muleta na Bonju u iznosu od 150.000,00 eura te povećanje iznosa za promidžbu Grada kroz sport i kulturu odnosno događanja u iznosu od 130.000,00 eura, kao što je „Spartan“. Pojedine pozicije se umanjuju temeljem ostvarenja do navedenog perioda.

**Skupina 34** - Financijski rashodi povećavaju se za iznos od 22.500,00 eura, temeljem obveze za zatezne kamate po izgubljenom sporu.

**Skupina 36** – Pomoći dane u inozemstvo i unutar općeg proračuna – U ovoj skupini smanjuje se iznos za 70.000,00 eura, a većina se odnosi na smanjenje iznosa za pomoć Hitnoj medicinskoj pomoći.

**Skupina 37** – Naknada građanima i kućanstvima – U ovoj skupini povećava se iznos za 39.000,00 eura i to za jednokratne pomoći – božićnice umirovljenicima te za Gradsko društvo Crvenog križa grada Hvara za pomoć građanima slabijeg imovinskog stanja.

**Skupina 38 -** Ostali rashodi smanjuje se za iznos od 1.110.000,00 eura, a isto se odnosi na smanjenje iznosa za kapitalnu pomoć društvu Komunalno Hvar d.o.o. za izgradnju novog groblja temeljem dinamike radova.

**Skupina 41-** Rashodi za nabavu neproizvedene dugotrajne imovine -planira se smanjenje iznosa za 1.269.000,00 eura, za nabavku zemljišta. Najveći dio smanjenja odnosi se na smanjenje pozicija kupnja zemljišta za opće i društvene namjene -izgradnja na Dolcu u iznosu od 700.000,00 eura, za ceste u iznosu od 500.000,00 eura te za odlagalište u iznosu od 99.000,00 eura. Poveća se iznos za kupnju zemljišta za gospodarsku zonu u iznosu od 220.000,00 eura.

**Skupna 42** – Rashodi za nabavu proizvedene dugotrajne imovine- unutar ove skupine rashoda planira se smanjenje u iznosu od 1.916.010,00 eura. Smanjuje se iznos za izgradnju nove gradske knjižnice za 400.000,00 eura, za izgradnju javnih površina i Trga Sv. Stjepana za 390.000,00 eura, za izgradnju reciklažnog dvorišta, sortirnice i hale za izdvojene komponente za 330.000,00 eura te za sanaciju odlagališta neopasnog otpada za 995.000,00 eura. Smanjenja su planirana temeljem stvarnih očekivanja rashoda do kraja 2024. godine.

**Skupina 45** - Rashodi za dodatna ulaganja na nefinancijskoj imovini -planirano smanjenje u iznosu od 172.000,00 eura odnosi se na pojedinačan usklađenja stavaka na pozicijama.

## C.MANJAK PRORAČUNA

Manjak proračuna u visini od 4.068.431,83 eura pokrit će se iz viškova prethodnih godina, a odnosi se višak Dječjeg vrtića Vanđela Božitković u iznosu 37.347,97 eura , Gradske knjižnice i čitaonice Hvar u iznosu 9.962,40 eura, Ustanove u kulturi Hvar 1612 u iznosu 183,25 eura te Grada Hvara u iznosu 4.020.938,21 eura. Svi su viškovi usklađeni prema ostvarenju.

# *POSEBNI DIO*

Obrazloženje posebnog dijela proračuna sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz Provedbenog programa Grada Hvara za mandatno razdoblje 2021.-2025. godine.

Rashodi su u Posebnom dijelu proračuna podijeljeni po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređene u programe koji se sastoje od aktivnosti mi projekata Grada Hvara i njegovih proračunskih korisnika. U obrazloženju se navodi samo programi kod kojih se planiraju izmjene.

## Razdjel 001 – PREDSTAVNIČKA I IZVRŠNA TIJELA GRADA I PRORAČUNSKI KORISNICI

## Glava 00101 – GRADSKO VIJEĆE, GRADONAČELNIK I GRADSKA UPRAVA

##### **PROGRAM 1001 – Javna uprava i administracija**

##### **Cilj programa:**

##### Svrha programa je osiguravanje uvjeta za rad gradske uprave ( plaća i materijalni troškove), poslove gradonačelnika te za rad Gradskog vijeća. Osim toga ovaj program obuhvaća i nabavu opreme za poslovanje.

##### Programom se kroz redovne aktivnosti osiguravaju sredstva za funkcioniranje Gradskog vijeća, Gradonačelnika i radnih tijela (naknade za rad predstavničkih i izvršnih tijela, reprezentacija, protokol, intelektualne i osobne usluge, te sredstva za troškove rada gradske uprave.

##### Sredstva za realizaciju programa: Za realizaciju programa umanjuje se iznos sredstva za 21.500,00 eura temeljem usklađenja pojedinih pozicija te planiranja iznosa od 30.000,00 eura za nabavku osobnog automobila za rad komunalnih redara.

##### **PROGRAM 1002 – Prigodno kulturno-zabavni programi i promocija destinacije**

##### **Cilj programa:**

##### Osiguranje sredstava za prigodni kulturni zabavni program koji bi obogatio turističku ponudu te sredstva za promociju destinacije kroz sponzoriranje sporta i kulture te odvajanje sredstava za programe Turističke zajednice grada Hvara na planu promocije Grada Hvara.

##### Pokazatelji uspješnosti: Bogata turistička ponuda Grada Hvara te zadovoljstvo turista i mještana.

##### Sredstva za realizaciju: Sredstva za realizaciju programa povećavaju se za 150.000,00 eura tako da izmijenjeni iznos glasi: 425.500,00 eura, a odnosi se na povećavanje sredstava za promidžbene aktivnosti Grada.

##### **PROGRAM 1004 – Financijski poslovi i obveze**

**Cilj programa:**

Osiguranje sredstava za podmirenje financijski obveza Grada Hvara po primljenim kreditima i zajmovima te sredstva za kamate, bankarske poslove i druge financijske rashode.

Sredstva za realizaciju: smanjuju se za 47.500,00 eura zbog manje planiranih sredstava za kamate na kredite.

**PROGRAM 1006** – **Održavanje, dogradnja i adaptacija poslovnih objekata**

**Cilj programa:**

Programom se ostvaruju uvjeti za održavanje i uređenje poslovnih objekata ( prostora koje koristi gradska uprava te drugih poslovnih objekata u vlasništvu Grada Hvara ili koje koristi Grad Hvar)

Sredstva za realizaciju: smanjuju se za 160.000,00 eura iz razloga što ostvarenja rashoda biti u sljedećim godinama.

**PROGRAM 1007** – **Poticaj razvoju poduzetništva**

**Cilj programa:**

Programom se ostvaruju uvjeti za poticaj razvoju poduzetništva kroz kupnju zemljišta za poslovnu gospodarsku zonu kao i potpora Udruženju obrtnika grada Hvara u svojem radu na promociji ponude lokalnih obrtnika.

Sredstva za realizaciju: povećavaju se za 220.000,00 eura i to za kupnju zemljišta za poslovno-gospodarsku zonu.

##### **PROGRAM 1008 – Izgradnja i održavanje cesta i puteva**

**Cilj programa:**

Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura i usluga iz djelatnosti nerazvrstanih cesta.

Održavanje i gradnja nerazvrstanih cesta odnosi se na održavanje nerazvrstanih cesta, kupnju zemljišta za prometnu infrastrukturu na novim područjima i gradnju cesta i puteva, a sve sukladno Programu građenja komunalne infrastrukture za 2024.godinu koju donosi Gradsko vijeće Grada Hvara prilikom donošenja proračuna za 2024.godinu.

Sredstva za realizaciju: smanjuju se za 460.000,00 eura zbog usklađenja pojedinih pozicija, ali najviše zbog smanjenje od 500.000,00 eura za kupnju zemljišta za ceste.

**PROGRAM 1009** – **Zaštita okoliša i gospodarenje otpadom**

**Cilj programa**:

Sukladno važećim zakonima i odlukama Grada osigurava se zadovoljavajuća zaštita okoliša i gospodarenje otpadom, oborinskim i otpadnim vodama kroz gradnju reciklažnog dvorišta, sortirnice i hale za izdvojene komponente, sanacija odlagališta te izgradnju objekata oborinske odvodnje.

Sredstva za realizaciju: smanjenje od 1.653.000,00 eura odnosi se najvećim na smanjenje sredstava za sanaciju odlagališta neopasnog otpada, a koje će početi u narednim godinama.

**PROGRAM 1010** – **Projekti strateškog razvoja i EU fondova**

**Cilj programa**:

Osiguravanje sredstava za izradu dokumentacije potrebe za EU natječaje te za projekt pametnog Grada.

Sredstva za realizaciju: planira se povećanje iznosa za 51.000,00 eura za projekt mjerenja kvalitete zraka.

##### **PROGRAM 1011 – Prostorno uređenje i unapređenje stanovanja**

**Cilj programa:**

Osiguravanje sredstava za geodetsko-katastarske usluge, izradu prostorno-planske dokumentacije te kupnju zemljišta za opće i društvene namjene ( sportska dvorana, igralište i škola)

Sredstva za realizaciju: iznos se smanjuje za 640.000,00 eura i to za kupnju zemljišta za opće i društvene namjene.

##### **PROGRAM 1014 – Izgradnja i održavanje površina javne namjene**

##### **Cilj programa**:

##### Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura površina javne namjene.

##### Održavanje i izgradnja površina javne namjene odnosi se na čišćenje i pometanja površina javne namjene, njihovo održavanje te uređenje trga Sv. Stjepana-Pjace.

##### Sredstva za realizaciju: smanjuje se iznos za 430.000,00 eura, najviše zbog smanjenja iznosa za gradnju površina javne namjene i uređenje Trga sv. Stjepana.

##### **PROGRAM 1015 – Izgradnja i održavanje gradskog groblja**

##### **Cilj programa:**

##### Osiguravanje sredstava za nastavak gradnje novog gradskog groblja na predjelu Kruvenica u Hvaru preko trgovačkog društava Komunalno Hvar d.o.o., ali i za izradu dokumentacije za izgradnju groblja u drugim naseljima Grada.

##### Sredstva za realizaciju: planirani iznos se smanjuje za 1.000.000,00 eura i to kapitalne pomoći Komunalnom Hvar d.o.o. za izgradnju novog groblja, a sve prema dinamici izvođenja radova.

##### **PROGRAM 1016 – Održavanje i gospodarenje obalnim pojasom**

**Cilj programa:**

Održavanje i čišćenje površina obalnog pojasa i odvoz otpada sa Paklenskih otoka naročito za vrijeme turističke sezone od strane društva Komunalno Hvar d.o.o., a sukladno Planu koje prihvaća Gradsko vijeće Grada Hvara

Sredstva za realizaciju: planira se povećanje u iznosu od 155.000,00 eura, a odnosi se na izvršenje projekta Bonj.

##### **PROGRAM 1017 – Zaštita, očuvanje i unapređenje zdravlja**

**Cilj programa**:

Osiguravanje veće razine zdravstvene zaštite putem pomoći ostalim zdravstvenim ustanovama.

Sredstva za realizaciju: planira se smanjenje od 80.000,00 eura i to prestanak davanja financijskih sredstava Hitnoj medicinskoj pomoći SDŽ.

**PROGRAM 1018 – Razvoj sporta i rekreacije**

**Cilj programa**:

Promicanje i razvoj amaterskog sporta kod građana, rekreativno bavljenje sportom, sudjelovanje klubova na natjecanjima, prvenstvima i u ligama te što veći obuhvat mladih u radu klubova kao i uređenje sportsko-rekreacijskih terena te dječjih igrališta

Sredstva za realizaciju: planira se povećanje iznosa za 79.000,00 eura i to za redovito održavanje nogometnog igrališta Hvara te za izgradnju sportsko-rekreacijskih terena odnosno uređenje sportskog igrališta u Sv. Nedelji.

##### **PROGRAM 1019 – Promicanje kulture**

**Cilj programa**:

Promicanje i razvoj kulturno amaterizma kod građana, dodatna ulaganja u kulturne spomenike te za izgradnju nove gradske knjižnice.

Sredstva za realizaciju: smanjuje se planirani iznos za 451.100,00 eura tako da izmijenjeni glasi 1.341.000,00 eura, a rezultat je usklađenja planiranih stavki sa mogućim ostvarenjem.

##### **PROGRAM 1023 – Socijalna skrb**

Cilj programa:

U skladu s Programom socijalne skrbi Grada Hvara, osigurati će se korisnicima adekvatna pomoć kroz jednokratne pomoći, pomoći za novorođenu djecu, sufinanciranje boravka djece u vrtiću, darovima djeci predškolskog uzrasta, stipendije učenicima i studentima, te pomoć Gradskoj organizaciji Crvenog križa Grada Hvara.

Sredstva za realizaciju: planirani iznos se povećava za 56.000,00 eura, a povećanje je za pomoć Crvenom križu GD Hvar temeljem zakonskih odredbi i izračuna, za jednokratne pomoći te za isplatu stipendija.

### Glava 00102 – DJEČJI VRTIĆ HVAR

##### **PROGRAM 2001 – Predškolski odgoj**

**Cilj programa**:

Sredstva u ovom programu vezana su uz proračunskog korisnika Dječji vrtić „Vanđela Božitković“, a odnose se na sredstva za rad ustanove ( plaću i materijalna prava radnika), usluge potrebne za kvalitetno obavljanje rada te nabavu oprema za rad kao i dodatna ulaganja u zgradu vrtića te provođenje programa financiranog sredstvima iz EU fondova.

Sredstva za realizaciju: planirani iznos se povećava za 33.347,97 eura zbog usklađenja planiranog sa mogućih ostvarenjem te korištenjem viškova Dječjeg vrtića iz prethodne godine.

### Glava 00103 – GRADSKA KNJIŽNICA I ČITAONICA HVAR

##### **PROGRAM 3001 – Knjižnična djelatnost**

**Cilj programa:**

Sredstva u ovom programu vezana su uz proračunskog korisnika Gradska knjižnica i čitaonica Hvar, a odnose se na sredstva za rad ustanove ( plaću i materijalna prava radnika), usluge potrebne za kvalitetno obavljanje rada te nabavu novih knjiga i knjižne građe.

Sredstva za realizaciju: planirani iznos se povećava za 6.777,40 eura zbog korištenja viškova Gradske knjižnice iz prethodne godine i usklađenja pozicija.

**Glava 00104 – USTANOVA U KULTURI HVAR 1612**

**PROGRAM 4001 – Kulturna djelatnost**

**Cilj programa:**

Sredstva u ovom programu vezana su uz proračunskog korisnika Ustanovu u kulturi Hvar 1612 koja je u 2024. počela sa svojim punim djelovanjem odnosno organizacijom raznih kulturnih događanja i manifestacija Grada Hvara te naplatom ulaznica u gradska kulturna dobra

Sredstva za realizaciju: planirano je povećanje od 39.024,25 eura i to za plaće zaposlenih te za intelektualne usluge.

**Sastavni dio ovih Obrazloženja Izmjena i dopuna Proračuna Grada Hvara za 2024.g. čini Prilog Obrazloženju Izmjena i dopuna Proračuna Grada Hvara za 2024.g. u kojem su detaljno razrađene Izmjene i dopune Proračuna Grada Hvara za 2024.g. u općem i posebnom dijelu.**